Заинтересовано лице може тражити од наручиоца додатне информације или појашњења у вези са припремаљем понуде, најкасније 5 (пет) дана пре истека рока за подношење понуда.

У том случају Наручилац ће заинтересованом лицу одговорити у писаном облику у року од 3 (три) дана од дана пријема захтева и истовремено ту информацију објавити на Порталу јавних набавки и на својој интернет страници.

Захтев за додатне информације или појашњења заинтересована лица достављају искључиво у писаном облику редовном или електронском поштом.

Понуђач и Наручилац су сагласни да се ради бржег и ефикаснијег поступања целокупна преписка и комуникација, као и достављање врши електронском поштом, те да наредног дана од слања електронском поштом почињу да теку сви законски рокови, с тим да се достава одлуке о додели уговора односно одлуке о обустави поступка врши редовном или курирском поштом.

**Сходно члану 20. став 6. Закона, страна која је извршила достављање дужна је да од друге стране захтева да на исти начин потврди пријем тог документа, што је друга страна дужна и да учини када је то неопходно као доказ да је извршено достављање.**

Електронска адреса Наручиоца преко које ће се вршити комуникација и достављање одговора, појашњења, записника о отварању понуда, одлуке о додели уговора и сл. у конкретној јавној набавци је dstankovic@apml.org.rs. Питања која се упућују редовном поштом треба слати на адресу: Управа за спречавање прања новца, Београд, Масарикова 2, Београд.

**17. Додатна објашњења од понуђача, контрола и допуштене исправке**

После отварања понуда наручилац може приликом стручне оцене понуда да у писаном облику захтева од понуђача додатна објашњења која ће му помоћи при прегледу, вредновању и упоређивању понуда, а може да врши контролу (увид) код понуђача, односно његовог подизвођача (члан 93. Закона).

Уколико наручилац оцени да су потребна додатна објашњења или је потребно извршити контролу (увид) код понуђача, односно његовог подизвођача, наручилац ће понуђачу оставити примерени рок да поступи по позиву наручиоца, односно да омогући наручиоцу контролу (увид) код понуђача, као и код његовог подизвођача.

Наручилац може уз сагласност понуђача да изврши исправке рачунских грешака уочених приликом разматрања понуде по окончаном поступку отварања. Ако се понуђач не сагласи са исправком рачунских грешака, наручилац ће његову понуду одбити као неприхватљиву

У случају разлике између јединичне и укупне цене, меродавна је јединична цена.

**18. Критеријум за оцењивање понуда**

Одлука о додели уговора у предметној јавној набавци донеће се применом критеријума **најнижа понуђена цена.**

Најнижа понуђена цена представља укупну цену услуга и не представља вредност уговора већ само служи за поређење.

 страна20 / 46